หนูฝังยาคุมมาปีครึ่งไม่มีประจำเดือนเลยค่ะ แต่2วันก่อนมีอาการปวดท้องบีบๆหน่วงๆหน้ามืดมีเลือดออกจากช่องคลอดจนมองคล้ายสีดำมีมูกเลือดปนออกมาด้วยค่ะ แต่วันแรกที่มีอาการเลือดออกเยอะค่ะ หนูอยากรู้ว่าจะเป็นอะไรหรือป่าวค่ะ
สวัสดีค่ะ การมีเลือดออกผิดปกติทางช่องคลอดที่ไม่ใช่ประจำเดือนอาจมีสาเหตุได้จาก-ผลข้างเคียงจากยาคุมกำเนิดทั้งแบบรับประทาน ฉีด หรือฝัง-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนหากฝังยาคุมอยู่ โอกาสตั้งครรภ์น้อยกว่า 1% ผลข้างเคียงจากยาคุมกำเนิดนั้นก็ยังเป็นไปได้ แต่อย่างไรก็ตามไม่ควรมีปริมาณมาก หรือปวดหน่วงท้องน้อยมากร่วมด้วย ในกรณีนี้แนะนำพบสูตินรีแพทย์เพื่อตรวจร่างกายเพิ่มเติมเพื่อหาสาเหตุอื่นๆที่เป็นไปได้ดังกล่าวไป หากมีอาการซีด เพลียจากการเสียเลือด ควรรีบไปค่ะการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง